CELEX: 21997D0710(16)
Language: hr
Date: 1997-03-24 00:00:00
Title: Odluka Zajedničkog odbora EGP-a br. 17/97 od 24. ožujka 1997. o izmjeni Priloga XIII. (Promet) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               29
            
         21997D0710(16)
   
               L 182/50
            
            
               SLUŽBENI LIST EUROPSKE UNIJE
            
            
               24.03.1997.
            
         
      ODLUKA ZAJEDNIČKOG ODBORA EGP-a
   br. 17/97
   od 24. ožujka 1997.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkog odbora EGP-a br. 22/96 (1);
   budući da u Sporazum treba uključiti Direktivu Vijeća 96/26/EZ od 29. travnja 1996. o prihvaćanju zanimanja cestovnog prijevoznika tereta i cestovnog prijevoznika putnika i uzajamnom priznavanju diploma, svjedodžbi o osposobljenosti i drugih dokaza o službenom stupnju obrazovanja namijenjenih da se tim prijevoznicima omogući pravo na slobodu poslovnog nastana u nacionalnom i međunarodnom prometu (2),
   ODLUČIO JE:
   Članak 1.
   Točka 19. (Direktiva Vijeća br. 77/796/EEZ) u Prilogu XIII. Sporazumu zamjenjuje se sljedećim:
   
               „19.
            
            
               
                  396 L 0026: Direktiva Vijeća 96/26/EZ od 29. travnja 1996. o prihvaćanju zanimanja cestovnog prijevoznika tereta i cestovnog prijevoznika putnika i uzajamnom priznavanju diploma, svjedodžbi o osposobljenosti i drugih dokaza o službenom stupnju obrazovanja namijenjenih da se tim prijevoznicima omogući pravo na slobodu poslovnog nastana u nacionalnom i međunarodnom prometu (SL L 124, 23.5.1996., str. 1.).”
            
         Članak 2.
   Briše se tekst podnaslova vi. u Poglavlju II. Priloga XIII. i tekst točke 28. (Direktive Vijeća br. 74/561/EEZ) u Prilogu XIII. Sporazumu.
   Članak 3.
   Briše se tekst podnaslova „ix. Prihvaćanje zanimanja (putnici)” u Poglavlju II. Priloga XIII., tekst točke 35. (Direktiva Vijeća br. 74/562/EEZ) i tekst točke 36. (Uredba Vijeća (EEZ) br. 3572/90) u Prilogu XIII. Sporazumu.
   Članak 4.
   Tekstovi Direktive Vijeća 96/26/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 5.
   Ova Odluka stupa na snagu 1. travnja 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 6.
   Ova se Odluka objavljuje u Odjeljku o EGP-u i Dodatku o EGP-u Službenom listu Europskih zajednica.
   
   
      Sastavljeno u Bruxellesu 24. ožujka 1997.
      
         
            Za Zajednički odbor EGP-a
         
         
            Predsjednik
         
         C. DAY
         
      
   
   
      (1)  SL L 186, 25.7.1996., str. 73.
   
      (2)  SL L 124, 23.5.1996., str. 1.